Lietuvos kultūros tarybos administruojamomis lėšomis finansuojamų projektų teikimo gairių 14 priedas

**PROGRAMOS „KULTŪROS IR KŪRYBINĖS INDUSTRIJOS“ FINANSAVIMO SĄLYGOS**

|  |  |  |
| --- | --- | --- |
| **Eil. Nr.** | **Tema** | **Aprašymas** |
| **1.** | **Programos tikslas** | Skatinti kultūros turinio indėlį kultūros ir kūrybinių industrijų (toliau – KKI) srityje, siekiant inicijuoti bei vystyti produktus ir (arba) paslaugas, kuriančius ekonominę vertę ir prisidedančius prie kultūros ir kūrybinių industrijų eksporto apimčių augimo. Stiprinti KKI organizacijų bendradarbiavimą ir KKI asociacijų veiklą bei plėtrą.  |
| **2.** | **Finansuojamos veiklos** |  |
| **2.1.** | **Kultūros startuoliai** | Kūrybinių industrijų kuriamų produktų ir (arba) paslaugų (įskaitant videožaidimus ir multimediją) inicijavimas, kūrimas ir pirminės stadijos (idėjų generavimo, investicijų pritraukimo, įvedimo į rinkas ir pan.) vystymas, viešinimas bei populiarinimas Lietuvoje ir užsienyje, įskaitant populiarinimui reikalingos rinkodaros medžiagos parengimą. |
| **2.1.1.** | **Veiklų vertinimo kriterijai ir jų balai** | 1. Projektu inicijuojamo, kuriamo ar vystomo kūrybinių industrijų produkto ir (arba) paslaugos potenciali ekonominė vertė (0–30). 2. Projekte numatyti konkretūs ir realūs siektini veiklos rezultatų rodikliai (0–20).3. Projekte pasitelkiamų kūrybinių industrijų dalyvių kvalifikacija ir (arba) patirtis panašaus pobūdžio projektuose (0–20). 4. Projektu iniciuojamo, kuriamo ar vystomo produkto ir (arba) paslaugos viešinimo planas (0–10).5. Projekto sąmatos tikslingumas ir pagrįstumas (0–10).6. Projektu skatinama partnerystė ir bendradarbiavimas tarp skirtingų sektorių ir institucijų (0–10). |
| **2.1.2.** | **Galimi pareiškėjai** | 1. Vilniaus, Kauno ir Klaipėdos miestų savivaldybėse registruoti juridiniai asmenys.2. Juridiniai asmenys, registruoti kitoje nei Lietuva Europos Sąjungos ar Europos ekonominės erdvės valstybėje narėje. |
| **2.1.3.** | **Kitos sąlygos** | 1. Kartu su paraiška (įskaitant sąmatą, kuri yra sudėtinė paraiškos dalis) privaloma pateikti projekto verslumo strategiją.2. Lietuvos kultūros tarybos (toliau - Taryba) lėšomis skiriamas finansavimas projektui yra nedidesnis nei 16 000 Eur.3. Šios programos lėšomis finansuojamas atlygis už kūrybinį darbą, atlygis už gamybos darbus (programavimo, dizaino, maketavimo, vertimo, redagavimo paslaugos ir pan.), kelionės išlaidos, apgyvendinimo išlaidos, dienpinigiai, įrangos nuoma ir aptarnavimas, viešinimo paslaugos, spaudos paslaugos, transportavimo (įskaitant draudimo paslaugas) išlaidos, administravimo, nenumatytos išlaidos.Nefinansuojamas meno kūrinių sukūrimas, jų rodymas gastrolėse, parodose, festivaliuose Lietuvoje ir užsienyje, kūrybinių rezidencijų, mokslo projektai, projektai nekuriantys ekonominės vertės. |
| **2.1.4.** | **Veiklos finansavimo intensyvumas** | 1. Projekto finansavimo intensyvumas – iki 75 procentų projekto įgyvendinimui reikalingo finansavimo, o projektui įgyvendinti reikalinga lėšų dalis, kurios nepadengia skirtos lėšos, turi sudaryti ne mažiau nei 25 procentų viso projekto poreikio (veiklų išlaidų).2. Viso projekto sąmatos poreikis turi būti ne mažesnis nei 2500,00 Eur, prašoma finansuoti suma turi būti ne mažesnė nei 1875,00 Eur.3. Muzikos ir literatūros kūrinių leidybos projektams, įskaitant jų vertimą, kūrinių rašymą, redagavimą, gamybą, platinimą ir skaitmeninimą intensyvumas – iki 70 procentų projekto įgyvendinimui reikalingo finansavimo, o projektui įgyvendinti reikalinga lėšų dalis, kurios nepadengia skirtos lėšos, turi sudaryti ne mažiau nei 30 procentų viso projekto poreikio (veiklų išlaidų). Viso projekto sąmatos poreikis turi būti ne mažesnis nei 2500,00 Eur, prašoma finansuoti suma turi būti ne mažesnė nei 1750 Eur. |
| **2.1.5.** | **Veiklai įgyvendinti numatoma suma 2022 m.**  | 100 000 Eur |
| **2.2.** | **Tinklaveika** | 1. Lietuvoje rengiami verslumą propaguojantys ir tinklaveiką skatinantys KKI renginiai (mugės, konferencijos, konkursai, pristatymai, kūrybinės dirbtuvės) ir panašaus pobūdžio KKI viešinimo projektai.2. Lietuvos KKI produktų ir paslaugų pristatymas užsienyje vykstančiose tarptautinėse mugėse, verslo misijose ir panašaus pobūdžio renginiuose įskaitant pristatymui reikalingos rinkodaros medžiagos parengimą ir viešinimo išlaidas.3. KKI profesionalų dalyvavimas tarptautiniuose tarpsektoriniuose renginiuose (mokymuose, seminaruose, konferencijose ir panašaus pobūdžio renginiuose), skatinant dalyvaujančių juridinių ir (arba) fizinių asmenų kompetencijų kėlimą ir tarptautinę tinklaveiką.4. KKI organizacijų bendradarbiavimą, KKI asociacijų veiklą bei plėtrą, taip pat šio sektoriaus matomumą visuomenėje stiprinantys projektai.  |
| **2.2.1.** | **Veiklų vertinimo kriterijai ir jų balai** | 1. Projektu vystomos tinklaveikos aktualumas kultūros, meno ar KKI sektoriui (0–40). 2. Projekte numatyti konkretūs ir realūs siektini veiklos rezultatų rodikliai (0–20).3. Pareiškėjo pateikta informacija apie anksčiau vykdytų projektų rezultatus (užmegztus kontaktus, sudarytas bendradarbiavimo sutartis, inicijuotus projektus ir pan.) (0–10). 4. Pareiškėjo patirtis ir kvalifikacija tinkamai ir laiku įgyvendinti teikiamą projektą (0–10).5. Projekto sąmatos tikslingumas ir pagrįstumas (0–10).6. Projektu skatinama partnerystė ir bendradarbiavimas tarp skirtingų sektorių ir institucijų (0–10). |
| **2.2.2.** | **Galimi pareiškėjai** | 1. Vilniaus, Kauno ir Klaipėdos miestų savivaldybėse registruoti juridiniai asmenys;2. Juridiniai asmenys registruoti kitoje nei Lietuvoje ES ar Europos ekonominės erdvės valstybėje narėje. |
| **2.2.3.** | **Kitos sąlygos** | 1. Paraiška gali apimti vieną projektą, jeigu projektas skirtas dalyvauti KKI renginyje;2. Tarybos lėšomis skiriamas finansavimas projektui yra nedidesnis nei 20 000 Eur.3. Šios programos lėšomis finansuojamos tik šios su projekto vykdymu susijusios išlaidos: projekto dalyviai, pranešėjai, lektoriai, moderatoriai, vedėjai, dizaino, vertimo paslaugos ir pan., patalpų, ekspozicinio ploto nuoma, dalyvio, nario mokestis, viešinimo paslaugos, kelionės, apgyvendinimo, transportavimo išlaidos (įskaitant draudimo paslaugas), dienpinigiai, įrangos nuoma ir aptarnavimas, administravimo išlaidos (projekto vadovas, finansininkas, koordinatorius, administracijos darbuotojas), nenumatytos išlaidos, kurios gali būti naudojamos tik programos finansavimo sąlygose nurodytoms išlaidoms finansuoti. 4. Finansavimą gavusiems asociacijos juridinį statusą turintiems juridiniams asmenims projekto administravimo išlaidos gali sudaryti ne daugiau nei 60 procentų skirtos lėšų sumos.5. Nefinansuojamas meno kūrinių sukūrimas, jų rodymas gastrolėse, parodose, festivaliuose Lietuvoje ir užsienyje, kūrybinių rezidencijų, mokslo projektai, projektai nekuriantys ekonominės vertės. |
| **2.2.4.** | **Veiklos finansavimo intensyvumas** | 1. Projekto finansavimo intensyvumas – iki 75 procentų projekto įgyvendinimui reikalingo finansavimo, o projektui įgyvendinti reikalinga lėšų dalis, kurios nepadengia skirtos lėšos, turi sudaryti ne mažiau nei 25 procentų viso projekto poreikio (veiklų išlaidų).2. Viso projekto sąmatos poreikis turi būti ne mažesnis nei 2500,00 Eur, prašoma finansuoti suma turi būti ne mažesnė nei 1875,00 Eur.3. Muzikos ir literatūros kūrinių leidybos projektams, įskaitant jų vertimą, kūrinių rašymą, redagavimą, gamybą, platinimą ir skaitmeninimą intensyvumas – iki 70 procentų projekto įgyvendinimui reikalingo finansavimo, o projektui įgyvendinti reikalinga lėšų dalis, kurios nepadengia skirtos lėšos, turi sudaryti ne mažiau nei 30 procentų viso projekto poreikio (veiklų išlaidų). Viso projekto sąmatos poreikis turi būti ne mažesnis nei 2500,00 Eur, prašoma finansuoti suma turi būti ne mažesnė nei 1750 Eur. |
| **2.2.5.** | **Veiklai įgyvendinti numatoma lėšų suma 2022 m.** | 400 000 Eur |
| **3.** | **Veikloms įgyvendinti numatoma bendra lėšų suma 2022 m.** | 500 000 Eur |

\_\_\_\_\_\_\_\_\_\_\_\_\_\_\_\_\_\_\_\_\_\_\_